ใจร้าย
อารมณ์ขันของคนในโซเชียลมีเดียมีให้กับธนาคารกรุงศรีอยุธยาล้นเหลือ มีการแชร์หน้าเพจของธนาคารกรุงศรี อยุธยา ที่มีคนเข้าไปเขียนสอบถามว่า &#8220;ทำไมท่านใจร้ายยิ่งนัก ไม่ให้ชาวบ้านบางระจันยืมปืนใหญ่สู้ศึกอังวะ ถ้าชาวบ้านบางระจันได้ปืนใหญ่ ค่าย บางระจันคงไม่แตกดอก&#8221;
27 พ.ค. 2558

อารมณ์ขันของคนในโซเชียลมีเดียมีให้กับธนาคารกรุงศรีอยุธยาล้นเหลือ มีการแชร์หน้าเพจของธนาคารกรุงศรี อยุธยา ที่มีคนเข้าไปเขียนสอบถามว่า “ทำไมท่านใจร้ายยิ่งนัก ไม่ให้ชาวบ้านบางระจันยืมปืนใหญ่สู้ศึกอังวะ ถ้าชาวบ้านบางระจันได้ปืนใหญ่ ค่าย บางระจันคงไม่แตกดอก”
บ้างก็ว่า “ทำไมเห็นแก่ตัว ถ้าให้บางระจันยืมปืนใหญ่ ป่านนี้หมู่บ้านบางระจันอาจจะยังอยู่ก็ได้” เป็นต้น
แต่เพจในเฟซบุ๊กที่ระบุชื่อว่า “ธนาคารกรุงศรีอยุธยา จำกัด (สำนักงานใหญ่) พระราม 3” และ “ธนาคารกรุงศรี” ที่มีการแชร์ข้อความขำๆ กันออกมานั้น เป็นเพจของใครก็ไม่รู้ที่สร้างขึ้นมาโดยดึงเอาโลโก้ธนาคารจากวิกิพีเดียมาใช้ และมีคนกดเข้าไป 4,681 ไลค์ ทำให้เฟซบุ๊กคิดว่าเพจนี้ฮอตฮิต
สำหรับเพจที่แท้จริงของธนาคาร ใช้ชื่ออย่างเป็นทางการว่า “Krungsri simple” และมีเพียงเพจเดียวเท่านั้น ตอนนี้ธนาคารเลยให้ทีมไอทีจัดการรายงานกับเฟซบุ๊กขอให้จัดการเพจที่ไม่ถูกต้องเพื่อป้องกันลูกค้าสับสน เพราะมีบางคนมีปัญหาการใช้บริการ ก็เข้าไปร้องเรียนในเพจที่ไม่ใช่ของแบงก์เช่นกัน
นี่ถ้าไม่ได้ชาวบางระจันช่วย แบงก์คงไม่รู้ว่ามีเพจเลียนแบบ